NaiveNeuron/SloPal huggingface dataset:
Pellegrini, Peter, predseda NR SR (2015-11-24):
Pán poslanec, ešte raz, nezneužívajte rokovací poriadok, pretože to je neprofesionalita, ktorú tu predvádzate.
Paška, Pavol, predseda NR SR (2013-05-16):
Ďakujem pekne, pani ministerka. Pán poslanec Valocký je určený spravodajca.
M. Hort, podpredseda NR SR: (2007-12-11):
A teraz dávam slovo spravodajcovi, ktorého určil navrhnutý gestorský výbor, ktorým je ústavnoprávny výbor, pánovi poslancovi Petrovi Miššíkovi, aby nás oboznámil so spravodajskou informáciou. Nech sa páči, pán poslanec.
Blanár, Juraj, podpredseda NR SR (2021-11-10):
Pani navrhovateľka Krištúfková, môžete reagovať na faktické poznámky.
Čekovský, Kristián, poslanec NR SR (2020-12-02):
Ďakujem pekne. Chcel by som poprosiť všetkých členov výboru pre kultúru a médiá, zvolávam výbor hneď v miestnosti, kde sa, teda tuná zadná miestnosť, kde sa robí grémium a taktiež kde sa hlasuje. Takže výbor hneď. Ďakujem.
Kollár, Boris, predseda NR SR (2022-05-25):
Ďakujem. Dávam slovo spoločnému spravodajcovi zo zahraničného výboru poslancovi Andrejovi Stančíkovi, aby informoval Národná radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
P. Miššík, poslanec: (2009-02-17):
Ja ale musím povedať, že ako štvrtý deň nefajčiaci fajčiar podporím návrhy, ktoré absolútne zakazujú fajčenie vo všetkých zariadeniach. Ďakujem.
Laurenčík, Milan, podpredseda NR SR (2021-12-02):
Ďakujem. Pán poslanec bude mať doplňujúcu otázku, nech sa páči.
Kollár, Jozef, poslanec NR SR (2010-12-02):
Nie je to ani slušné, ani pekné... (Prerušenie vystúpenia predsedajúcim.)
Hrušovský, Pavol, podpredseda NR SR (2010-09-08):
Ďakujem, pán predseda, prosím, zaujmite miesto pre spravodajcov. Otváram rozpravu o tomto bode programu. Podľa § 28 ods. 1 zákona o rokovacom poriadku o možnosť vystúpiť v rozprave požiadal pán predseda Národnej rady Slovenskej republiky Richard Sulík. Chcem ešte predtým, ako, pán predseda, vám udelím slovo, informovať, že som dostal ďalšie tri písomné prihlášky pánov poslancov do rozpravy: pán poslanec Mikuš, Solymos a pán poslanec Maďarič. Pán predseda, nech sa páči, máte slovo.
B. Bugár, podpredseda NR SR: (2002-03-14):
B. Ferkó, poslanec: Stojeden.
Mikloško, Jozef, poslanec NR SR (2015-04-16):
Ja tiež konštatujem, že Osuského sa vždy dobre počúva. Ale rád by som ho troška upresnil. Prvé upresnenie je, že teda nielen Claudia Schiffer a Depardieu, ale bola tam aj Ornella Mutti, Claudia Cardinale a mladý Belmondo, ktorí sa pamätáte, s Mečiarom boxoval a potom išli na pivo. To bola prvá vec. Druhá vec je, že pán Jarjabek hovoril Mečiar, KDH aj včera, ty si to spomenul. Všetko som chápal, ale toto naozaj nie, lebo KDH od začiatku prekukla Mečiara a vlastne bolo pri tom, keď ho odvolali. Chybu spravili, že keď trikrát zmizol, že už vtedy ho neodvolali, to je už história. Ďalšia vec je, že to čítanie z papiera, to som si ja nevšimol, že niekto kritizuje, lebo to kritizuje aj mňa. Ja sa držím tiež Leonida Iľjiča Brežneva, že „ni šag bez podderžky, ni slovo bez bumažky“. Ale zase na druhej strane... (Smiech v sále.) Tí, čo aj vedia rusky, sa zasmiali, ďakujem vám. No... (Reakcie z pléna a smiech v sále.) Ja som si odfotil tam tú tabuľku, lebo som bol trikrát na tej tabuli, to sa nezvykne. Procedúru som si dal len tak kvôli fotke, ktorú som si spravil, bude to cenná fotka. No a štvrté, jediné, čo ma mrzelo, je, že ten termín kultúra podvodu, čo včera pán premiér povedal, naozaj nebol múdry. Bol neoprávnený a k tomu sa vrátim v rozprave, lebo to príde do politológie, kultúra podvodu, za to, že niekto chce lacnejšie predať niečo štátne. Ďakujem. Nie lacnejšie. Lacnejšie a výhodnejšie.
M. Číž, podpredseda NR SR: (2008-02-08):
Teraz dávam slovo spravodajcovi, ktorého určil navrhnutý gestorský výbor, z výboru pre zdravotníctvo pánovi Antonovi Bobríkovi. Má slovo.
B. Bugár, podpredseda NR SR: (2005-09-22):
Otváram rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu o tomto bode programu za skončenú. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov (tlač 1153). Prosím znovu pána podpredsedu vlády Ivana Mikloša, aby vládny návrh zákona odôvodnil.
A. Belousovová, podpredsedníčka NR SR: (2010-02-11):
Dávam slovo spoločnému spravodajcovi z výboru pre sociálne veci a bývanie poslancovi Róbertovi Madejovi, aby informoval Národnú radu Slovenskej republiky o výsledku rokovania výborov o tomto návrhu zákona a odôvodnil návrh a stanovisko gestorského výboru. Nech sa páči.
Kollár, Boris, predseda NR SR (2022-05-04):
Vážené pani poslankyne, vážení páni poslanci, dnes je 103. výročie smrti generála Milana Rastislava Štefánika. Na jeho počesť zaznie štátna hymna Slovenskej republiky. (Štátna hymna Slovenskej republiky.) Chcem poďakovať pánovi poslancovi Šeligovi, že nás na toto upozornil. Pán poslanec, ďakujeme. Teraz by som chcel privítať študentov z Ukrajiny, ktorí sú hore na balkóne, pekný deň. (Potlesk.) Vážené pani poslankyne, vážení páni poslanci, v mene troch poslaneckých klubov za hnutie OĽANO, SME RODINA a SaS podávam procedurálny návrh, aby sme vládny návrh zákona, ktorým sa, ktorý na rokovanie Národnej rady predkladá minister hospodárstva, prerokovali dnes o štrnástej hodine. Je to bod 28 schváleného programu, tlač 975. Je všeobecný súhlas? Áno. (Súhlasná reakcia pléna.) Ďakujem pekne. Uvedený bod sme termínovali. Teraz máme, vážené pani poslankyne, páni poslanci, pokračujeme v prerušenom rokovaní hlasovaním v druhom čítaní o návrhu, návrhu poslancov Lukáča a Svrčeka na vydanie zákona, ktorým sa doplní zákon č. 296/2020 Z. z. o trinástom dôchodku, tlač 914, bod 64 schváleného programu. Spoločným spravodajcom je predseda výboru pre sociálne veci pán poslanec Vladimír Ledecký. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Jozefa Lukáča a Miloša Svrčeka na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov , tlač 914.)
Hraško, Igor, poslanec NR SR (2015-09-30):
Ďakujem pekne za slovo, pani podpredsedníčka. Pán spravodajca Kamenický, toto bola obyčajná špinavosť, obyčajná, normálne hnusná smerácka špinavosť. Vážení kolegovia, poslanci, všimnite si výrazy pána ministra aj pána spravodajcu, hovoria jedno: len pretrpieť, len pretrpieť tieto faktické poznámky. Nič viac. A ja naozaj ani nič neočakávam, pretože o charaktere týchto pánov si myslím svoje. Takže žiadna diskusia už nebude, žiadne otvorenie rozpravy nebude, žiadne možnosti faktických poznámok nebudú. Nechávali si to na poslednú chvíľu, absolútne na koniec, aby sa už k tomu veľa vyjadrovať netrebalo. Ešte raz, tuná pán podpredseda Číž bude hovoriť niečo o korektnej diskusii! Tak normálne toto bolo od vás napľutie opozícii do tváre. Od vás toto bolo napľutie opozícii do tváre. A tuná bude Číž hovoriť o korektnej diskusii? Tomuto sa hovorí naozaj korektná diskusia? Korektné rokovanie? V žiadnom prípade. Toto ste nás normálne... Ale to je vás štandardný systém a tuná sa niekto bude rozčuľovať a bude tuná prezentovať, že etický kódex poslanca. A toto vy čo stvárate? Toto vy čo robíte? Toto je čo s etikou? Čo to má spoločné s etikou rokovania v Národnej rade? Absolútne nič. A to, čo som presne hovoril vo svojej prvej faktickej poznámke, že ste opäť poslali Slovákov, ako sa hovorí, na párky. Písali mi zemiakari, že prečo sa do zlacnenej DPH nedostanú zemiaky, veď by sa tým pomohlo aj pestovateľom zemiakov. Nie, vy tam dáte morské ryby, ktoré sa u nás nechovajú. To je presne to, ja som to hovoril, môžete tým pomôcť našim pestovateľom, ovocinárom, zeleninárom. Figu borovú, vy potrebujete pomôcť len sebe. A prečo to neurobíte pred Vianocami? Áno, lebo sa rýchlo zabúda a ešte potrebujete vyryžovať na tej dépeháčke, ktorá bude vysoká, až po, a potom po novom roku to šplechnete. Fuj, hnus!
Čekovský, Kristián, poslanec NR SR (2021-11-02):
Ďakujem, ja by som chcel poprosiť kolegov z výboru pre kultúru a médiá, 12.15 hod. v rokovacej miestnosti výboru, máme schôdzu výboru. Ďakujem.
Zmajkovičová, Renáta, podpredsedníčka NR SR (2014-01-31):
S reakciou pán poslanec Beblavý.
B. Bugár, podpredseda NR SR: (2004-04-29):
Aj ja by som sa chcel v mene vedenia poďakovať všetkým poslancom tohto výboru. Ja si myslím, že tak, ako ste to povedali, pani predsedníčka, ten výbor splnil účel a fakticky pomohol integrácii Slovenskej republiky do Európskej únie. Vyhlasujem rozpravu o tomto bode programu za skončenú. Pani predsedníčka, chcete sa vyjadriť k rozprave? Asi nie. Ďakujem pekne. Takže prerušujem rokovanie o tomto bode programu a v rokovaní budeme pokračovať návrhom na zriadenie Výboru Národnej rady Slovenskej republiky pre európske záležitosti . Návrh uznesenia na zriadenie výboru ste dostali ako tlač 669. Otváram rozpravu a pýtam sa, či sa hlási niekto do rozpravy. Ako jediná pani predsedníčka. M. Beňová, poslankyňa: Ďakujem veľmi pekne, pán predsedajúci...
Mizík, Stanislav, poslanec NR SR (2021-11-30):
Vážené kolegyne a kolegovia, návrh zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov, antidiskriminačný zákon, predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko, a to Marian Kotleba, Rastislav Schlosár, Marek Kotleba a Stanislav Mizík. Cieľom legislatívneho návrhu je zabrániť diskriminácii osôb, ktoré sa nepodrobili očkovaniu proti ochoreniu COVID-19 alebo takéto očkovanie odmietajú a tým ochrániť základné ľudské práva a slobody občanov Slovenskej republiky. Ostatné poviem v rozprave, do ktorej sa hlásim ako prvý. Ďakujem.
Šimko, Jozef, poslanec NR SR (2021-11-10):
Ďakujem pekne. Vážený pán predseda, vážené kolegyne, kolegovia, predkladám návrh, aby hlasovanie o návrhu zákona, ktorým sa mení a dopĺňa zákon č. 343/2015 Z. z., tlač číslo 714, sa uskutočnilo zajtra 11. 11. ´21 o 17.00 hodine. Ďakujem.
Blaha, Ľuboš, podpredseda NR SR (2023-12-20):
Ďakujem pekne, pán minister. Teraz dávam slovo spoločnému spravodajcovi z výboru pre hospodárske záležitosti poslancovi Justínovi Sedlákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Hrnčiar, Andrej, podpredseda NR SR (2018-06-20):
Vyhlasujem všeobecnú rozpravu za skončenú. Pýtam sa, či chce zaujať niekto stanovisko. Nie, prerušujem rokovanie o tomto bode programu. Vyhlasujem 3-minútovú prestávku. (Prestávka.) (Po prestávke.)
D. Čaplovič, poslanec: (2003-12-04):
To znamená aj v tomto sa stalo zmätočné hlasovanie, čo predložil pán Galbavý.
Pellegrini, Peter, predseda NR SR (2015-11-26):
Máte námietku, pán poslanec? Nemá pán poslanec námietku. V poriadku.
Hrnčiar, Andrej, podpredseda NR SR (2019-06-25):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadala navrhovateľka, nech sa páči.
Kollár, Boris, predseda NR SR (2020-03-24):
Dávam slovo spoločnému spravodajcovi, predsedovi výboru pre vzdelávanie, vedu, mládež a šport, pánovi poslancovi Richardovi Vašečkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Figeľ, Ján, podpredseda NR SR (2014-03-26):
Ďakujem pekne. Nech sa páči, teraz Otto Brixi ako posledný rečník prihlásený do rozpravy.
Jurinová, Erika, podpredsedníčka NR SR (2014-10-23):
Pán poslanec, na vaše vystúpenie je päť faktických poznámok. Uzatváram možnosť prihlásiť sa. Dávam slovo prvému prihlásenému pánovi poslancovi Hubovi. Nech sa páči.
Glváč, Martin, podpredseda NR SR (2017-09-06):
Pán poslanec Fecko.
Kozelová, Monika, poslankyňa NR SR (2021-02-04):
Pán podpredseda, ja ďakujem za ten príspevok. Ja pevne verím, že vás naozaj vypočujú a že tá situácia naozaj nebude taká, ako hovoril pán kolega Suja, že skutočne... (Prerušenie vystúpenia predsedajúcim.)
P. Hrušovský, predseda NR SR: (2005-12-15):
(Hlasovanie.) 127 prítomných,  57 za návrh, 10 proti, 60 sa zdržalo. Návrh sme neschválili. Teraz poprosím pána poslanca Biroša, aby z poverenia výboru pre zdravotníctvo Národnej rade predložil návrh uznesenia k prerokúvanej správe o opatreniach a programoch prijatých vládou Slovenskej republiky a ostatnými orgánmi v boji s vtáčou chrípkou (tlač 1396). Nech sa páči, pán poslanec. P. Biroš, poslanec: Vážený pán predseda, vážené kolegyne, kolegovia...
Pčolinský, Peter, podpredseda NR SR (2023-05-18):
Otváram rozpravu v rámci tretieho čítania . Hlási sa niekto z poslancov do rozpravy? Nie. Vyhlasujem rozpravu za skončenú. Pristupujeme k hlasovaniu o návrhu zákona ako o celku. Pán spoločný spravodajca, uveďte odporúčanie gestorského výboru.
A. Belousovová, podpredsedníčka NR SR: (2008-10-28):
Prerušujem rokovanie o tomto bode programu. Teraz budeme pokračovať prvým čítaním o návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov . Návrh zákona ste dostali ako tlač 816, návrh na jeho pridelenie na prerokovanie výborom je v rozhodnutí č. 827. Dávam slovo pánovi poslancovi Berényimu, aby návrh zákona uviedol. Nech sa páči.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 90, proti 2, zdržalo sa 50 poslancov, 1 nehlasoval. Konštatujem, že návrh sme schválili. Nech sa páči.
Remišová, Veronika, poslankyňa NR SR (2019-09-18):
Tak ešte jeden, ktorý nadväzuje na vás. Keďže ste dali procedurálny návrh preklada..., prekladanie správ, prečo prekladáme správy generálneho a špeciálneho prokurátora na ďalšiu schôdzu?
Šimečka, Michal, podpredseda NR SR (2024-02-27):
Ďakujem veľmi pekne, otváram všeobecnú rozpravu, v ktorej budeme postupovať podľa § 29a zákona o rokovacom poriadku. A ako prvá vystúpi pani poslankyňa Holečková. Prosím, máte slovo.
Burian, Jozef, poslanec NR SR (2019-09-17):
Ďakujem pekne. Vážené dámy, vážení páni, vážené kolegyne poslankyne, poslanci, vážený pán predsedajúci, dovoľte, aby som predložil spoločnú správu výborov o prerokovaní návrhu skupiny poslancov Národnej rady Slovenskej republiky na vydanie zákona č. 219/2014 Z. z. o sociálnej práci a podmienkach výkonu odborných činností v oblasti sociálnych vecí a rodiny a o zmene a doplnení niektorých ďalších zákonov. Národná rada pridelila svojím uznesením tento návrh zákona dvom výborom, výboru pre sociálne veci a výboru ústavnoprávnemu. Zároveň určila výbor pre sociálne veci ako gestorský výbor. Predmetný návrh prerokovali a odporúčali obidva výbory. Zároveň boli, v spoločnej správe sa nachádzajú tri pozmeňujúce návrhy, kde gestorský výbor navrhuje tieto pozmeňujúce návrhy schváliť. Hlasovať o nich ako spoločne s odporúčaním gestorského výboru schváliť. Zároveň bola spoločná správa schválená uznesením výboru pre sociálne veci zo dňa 10. septembra a určila mňa ako spoločného spravodajcu. Ďakujem, pán predsedajúci, otvorte rozpravu.
V. Veteška, podpredseda NR SR: (2004-10-27):
Ľ. Lintner, poslanec: Ďakujem pekne za slovo, pán predsedajúci. Pani poslankyňa, všetko čo ste pomenovali, je pravdivé, ja som vo svojom pozmeňováku v podstate, priznávam to otvorene, vychádzal v ústrety generálnemu riaditeľovi, ktorý bol na našom poslaneckom klube, ktorý argumentoval, že aj tak počíta so 70 miliónmi, ale mne nedá, aby sa to proste neviazalo. Vo všetkom máte pravdu, áno, môže to dať na jeden film a tým skončí. Samozrejme, počítam, že aj ak bude táto novela schválená, že aj hlavný manažer Slovenskej televízie si uvedomí, čo sme tým sledovali, a nebude sa odkláňať takýmto spôsobom od zámeru a že pôjde do šírky tvorby, nie do jednej investície, lebo ten pôvodný návrh - a diskutoval som o ňom vo výbore, samozrejme -, je ešte tvrdší, lebo ten počíta s 250 miliónmi na túto tvorbu, takže ak pán Mikloško používa z hľadiska môjho návrhu, teda inej časti tohto návrhu slovo likvidačný. Ja len neviem, prečo sa dívaš na mňa tak prísne, lebo ja len vypĺňam medzeru, ktorá vznikla tým, že sa posunula účinnosť zákona, tiež nie korektným spôsobom a že pán generálny riaditeľ využil túto absenciu na ustanovenie obchodných spoločností, kde stratila Rada svoje kompetencie, ktoré musí mať.
P. Hrušovský, predseda NR SR: (2003-11-05):
(Hlasovanie.) 123 prítomných, 31 za návrh, 15 proti, 76 sa zdržalo, 1 nehlasoval. Návrh pána poslanca Bašku sme neschválili.
Suja, Miroslav, poslanec NR SR (2021-05-27):
Ďakujem za slovo, pán predsedajúci. (Rečník oblial ministra financií vodou.)
Figeľ, Ján, podpredseda NR SR (2014-03-18):
Ďakujem pekne. S reakciou Monika Gibalová.
Paška, Pavol, predseda NR SR (2014-11-08):
Pán poslanec Chren.
Lipšic, Daniel, poslanec NR SR (2012-12-14):
Chcem len dva komentáre k procedúre. Jednak by som chcel vyzvať pána ministra, keby ešte v rozprave vystúpil. Pri tomto štvor a pol hodinovom rokovaní, včera v rokovaní o skrátenom konaní nevystúpil nikto z vládnej strany, z vlády alebo parlamentu na obhajobu zákona. Nikto. Ani pol slovom. Nikto. Jediné reakcie boli: „A veď vy ste v minulosti privatizovali.“ Nikto nevystúpil na obhajobu zákona. Nikto. Ani k bodom 7, ani k bodom 9, aby sme mohli, pán minister, reagovať v rámci rozpravy. Ja som bol ministrom dvakrát a vždy som vystupoval v rámci rozpravy, aby poslanci mohli reagovať. A chcem vás vyzvať, ak máte elementárnu odvahu, tak vystúpte v rámci rozpravy, lebo za chvíľku bude ukončená. Druhá vec je k faktickým poznámkam. Pani predsedajúca, tuná poslanci veselo reagujú na čokoľvek, aj vašej strany. Nikdy ste ich neprerušili. Ak máte pravidlá hry, naozaj, že každý môže hovoriť o čomkoľvek zo SMER-u, ale z opozície nie, tak ich zjednoťte. V poriadku, nech každý hovorí, ku čomu chce vo faktickej. Ale nemôžu poslanci opozície len k predrečníkovi a poslanci vlády ku všetkému. To proste tak sa, tak to nefunguje. Dobre? A tretia poznámka... (Reakcia z pléna.) Presne, najmä vy aby ste hovorili ku všetkému, pán poslanec Číž, ale najmä, keď nemáte mikrofón, to je najlepšie. A tretia poznámka je, teraz sme si prečítali, že sa dohodol pán premiér s pánom predsedom parlamentu, že kvôli nejasnej situácii okolo zákona sa hlasovanie odkladá. Situácia okolo zákona je jasná, to nie je zložitý zákon, to je naozaj v tomto dosť čiernobiele. Body 7 a 9 sú úplne jasné. Jasne sú šité na mieru a vieme, koľko prinesú finančnej skupine Penta. To nie je zložitá vec, to nie je na nejaký výskum, analýzu, Nobelovu cenu, to je, buď chceme dať finančnej skupine a zobrať ľuďom na cenách energií, alebo nie. Nič viac.
Blanár, Juraj, poslanec NR SR (2019-06-20):
Pán minister, ďakujem aj v zastúpení za túto odpoveď. Monitorujem celú túto D3 a chcem aj poďakovať za to, že v súčasnosti aj úsek Svrčinovec – Čadca je v termíne. Avšak často počúvame v tejto súvislosti, že bola zrušená súťaž, že boli námietky, atď., a preto využívam aj príležitosť, keď ste tu, pán minister, či by nestálo za to, aby sme sa začali zamýšľať nad tým, že by pri takýchto strategických projektov pre obstarávanie priamo bol zainteresovaný Úrad pre verejné obstarávanie a nech aj on zoberie nejaký diel a pomôže. Pretože my potrebujeme hľadať synergiu a nie to, aby nám tu úrad neustále niečo rušil. Ja viem, že je to ťažké. Ale možno zamyslieť sa nad tým, aby tam tá súčinnosť pri strategických projektoch bola omnoho väčšia, aby bol nápomocný práve ten úrad, a možno tým by sme zmiernili tieto negatívne veci pri obstarávaní. Ďakujem.
Zmajkovičová, Renáta, podpredsedníčka NR SR (2013-03-21):
Nech sa páči, pán minister.
Laurenčík, Milan, poslanec NR SR (2017-04-06):
Ďakujem za slovo. Kolegyňa Janka, ďakujem ti, že si predniesla za náš klub prejav, kde si vlastne zhodnotila všetko to, čo sa tu dnes deje a ako to my cítime. A chcel by som ťa doplniť v jednom. Z toho, ako to tu prebieha, mám nepríjemný pocit, že vláda a jej člen pán minister Richter pri sústredení sa na ochranu svojich ľudí zabudli na ochranu všetkých ostatných ľudí. Ale čo je najsmutnejšie, pán minister, ako sa ukazuje pri kauze Čistý deň, absolútne ste zabudli najmä na ochranu detí. Ochrana detí musí byť nadradená ochrane svojich ľudí. Bojím sa, že dnes sa opäť ukáže to, že stále žijeme v krajine, v ktorej vláda a koaliční poslanci sa zaujímajú viac o svoje blaho ako o blaho tých najzraniteľnejších z nás – a to sú naše deti. Ďakujem.
Laššáková, Jana, podpredsedníčka NR SR (2012-10-26):
Pán navrhovateľ, pozmeňujúci návrh môžete predložiť iba v rozprave podľa rokovacieho poriadku. Takže ak ste skončili uvedenie zákona, nechajte si, aha, kartičku si zoberte, ak ste skončili uvedenie zákona. Požiadam teraz spravodajcu, aby podal spravodajskú informáciu, dobre? (Reakcia z pléna.) Ukončili ste uvedenie zákona. Takže dávam slovo spoločnému spravodajcovi z výboru pre obranu a bezpečnosť, poslancovi Augustínovi Hambálkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Hlinka, Jozef, poslanec NR SR (2022-10-06):
Ďakujem za slovo. Pán predseda, dajte, prosím, hlasovať o tom, že Národná rada Slovenskej republiky prerokuje uvedený návrh zákona, tlač 1203, v skrátenom legislatívnom konaní.
Jaurová, Zora, poslankyňa NR SR (2024-05-15):
Ďakujem, pán predsedajúci. Ja ďakujem aj všetkým predrečníkom za komentáre. Pán poslanec Jarjabek, vy viete, že ja si vážim vaše skúsenosti, ste tu najdlhšie pôsobiaci poslanec v tomto pléne a veľakrát sa od vás aj všeličo učím. Ale mňa vlastne práve preto osobitne prekvapuje, keď vy neustále prezentujete vlastne takýto názor na legislatívny proces, že vy niečo navrhnete ako vládny návrh, priznávate okamžite, že tam je strašne veľa problémov a potom to chcete v druhom čítaní vládnymi pozmeňovákmi opravovať, že toto je tá legislatívna prax, ktorú ako považujete za správnu, alebo ktorú tu dvadsať rokov ste si nejako vypestovali, že to naozaj asi nie je to, ako by mala fungovať táto Národná rada. Škoda, že tu nie je pani poslankyňa Vaľová, lebo ona si ma podľa mňa s niekým mýli, naozaj, lebo ona mi tu vyčítala napríklad, že ja som navrhla zbor voliteľov pri voľbe generálneho riaditeľa RTVS. No to navrhoval jej stranícky kolega pán Marek Maďarič, to bol jeho koncept. Takže neviem, či si ma s ním mýli, ale to je asi zvláštne. Takisto mi tu vyčíta, že ja som zriadila nejakú odbornú komisiu pri voľbe riaditeľa. No to bolo OĽANO, ja s Oľanom naozaj nemám nič spoločné. Takže kľudne sa porozprávajme, ja nie som Marek Maďarič. A možno ešte na záver, že ja som naozaj šokovaná tým nedôstojným správaním v tomto pléne, ktoré tu poslanci vládnej koalície prejavujú voči diplomatickým zástupcom ambasád na Slovensku. Mňa ako máločo prekvapí, ale toto ma prekvapilo. (Prerušenie vystúpenia časomerom. Potlesk.)
V. Veteška, podpredseda NR SR: (2004-01-22):
J. Heriban, poslanec: Momentálne sa mi bude ťažko hľadať  kontext, ale dúfam, že sa mi to podarí. To znamená, v škandinávskych krajinách, kde napr. v parlamente sedí 40 % žien, vo vláde je 40 % až 50 % žien, teraz mám na mysli, povedzme, Švédsko, kde ten pomer je 50 : 50, všetky tieto situácie sú celkom iné, samozrejme, ide dolu domáce násilie, samozrejme, je nepredstaviteľné, aby zamestnávateľ diskriminoval ženu, pretože je žena, a dával jej 70-percentný plat. To si v normálnych krajinách nikto nevie ani predstaviť, aby žena, ktorá je schopná, ktorá vykonáva prácu, ktorá je plnohodnotná vo svojich činnostiach, dostala 40-percentné odmeny. Pretože už mi vypršal ten čas, tak idem k hlavnej téme môjho príspevku. Existuje pri výbore pre ľudské práva, menšiny a postavenie žien komisia pre rovnosť príležitostí. Ja som predseda tejto komisie. V tejto komisii je 18 reprezentantiek ženských organizácií a mimovládnych organizácií. Reprezentantky týchto organizácií by chceli navrhnúť váženej Národnej rade, aby sa zamyslela nad touto situáciou. A ja by som rád za podpory vás, ktorí ma počúvate, navrhol vo výbore pre ľudské práva zmenu do navrhovaného zákona. Tá zmena nie je nová, ja viem, že už aj v minulosti sa konzultovala, a viem, že ste už o tom rozprávali. Je to paragraf, ktorý by hovoril, že na kandidátnych listinách by po dvoch kandidátoch určitého pohlavia nasledoval kandidát iného pohlavia, to znamená, tento návrh smeruje k tomu, aby sa ženy mohli v našej spoločnosti dostať jednoduchším spôsobom do politiky, aby mohli sedieť tu v parlamente, aby sa potom mohli ľahšie dostať do exekutívy, pretože všetci dobre vieme, že ak ženy nie sú tam, kde sa rozhoduje, tak nemôžu ovplyvniť nič v tomto štáte, nemôžu ovplyvniť chod tohto parlamentu a nemôžu ovplyvniť ani vládu. Ja si uvedomujem, že asi aké reakcie budú mať moji kolegovia, partneri, muži. Prepáčte mi, už mi posielajú SMS, že mám končiť. Viem si predstaviť situáciu, že ťažko muži prijmú tento môj návrh. Ale ja si myslím, že práve muži by mali podporiť tento návrh. Neviem si predstaviť, ako môžu ženy presadiť takýto návrh, ak my muži im v tom nepomôžeme, to je neriešiteľná situácia. Preto sa obraciam na vás mužov, ktorí ste citliví na tieto otázky, aby ste o tom pouvažovali a hlavne aby ste pouvažovali o tom práve v rámci tej argumentácie a v rámci tých argumentov, o ktorých som rozprával, lebo ja sa vám priznám, ja sám som bol proti takémuto návrhu. Ja keď som sa prvýkrát s tým stretol, tak som si nevedel predstaviť, prečo by sa takto mala riešiť situácia na Slovensku. Ale dnes už mám na to iný názor. A myslím si, že je najvyšší čas, aby sa situácia na Slovensku zlepšila, lebo ak je tu celá jedna skupina ľudí, t. j. 51 % diskriminovaných, tak si myslím, že to je vážna vec, pretože od diskriminácie je len krôčik k násiliu. Pretože pán Šimko má ešte jeden vážny návrh, tak skončím v tejto chvíli. Myslím si, že my muži by sme to mali urobiť nie pre naše ženy, mali by sme to urobiť hlavne kvôli sebe, aby Slovensko bolo zdravou, sebavedomou a úspešnou krajinou. Ďakujem. (Potlesk.)
B. Bugár, podpredseda NR SR: (2002-05-17):
Na vystúpenie pána poslanca Delingu nikto nechce reagovať. Vyhlasujem všeobecnú rozpravu o tomto bode programu za skončenú. Pán minister, nech sa páči, keď sa chcete vyjadriť k rozprave, máte možnosť. P. Koncoš, minister pôdohospodárstva SR: Pochopiteľne, pán poslanec, kontrolu nad obehom liehu by malo mať zverené ministerstvo financií. Ministerstvu pôdohospodárstva by mala byť prislúchať len kontrola nad výrobou liehu z hľadiska dodržiavania, samozrejme, technologických procesov a zdravotnej nezávadnosti, ak pri liehu možno hovoriť o zdravotnej nezávadnosti. Ale treba povedať, že tie nedoplatky na daniach som uviedol ako príklad. To sú len známe nedoplatky. Musí ich vymáhať ministerstvo financií. My navrhujeme a budeme navrhovať aj v ďalších opatreniach, preto som sa obrátil predovšetkým na poslancov z výboru pre pôdohospodárstvo, aby sa ministerstvu financií aj v tomto zákone vymedzili povinnosti. Ministerstvo financií veľmi naliehavo žiadalo zriadenie finančnej polície alebo daňovej polície. Ona sa zriadila. Takže treba zainteresovať aj tieto štruktúry do pravidelnej a systematickej kontroly nad uvádzaním liehu do obehu. Nazdávam sa, že nájdeme spoločné riešenie. A myslím, že aby sme sa vyhli aj tomu, že budú narastať nedoplatky na daniach, je tu veľmi dôležité ustanovenie o tom, že povolenie môže získať právnická či fyzická osoba, len ak preukáže doklad, že má splatené vklady do základného imania vo výške minimálne 20 mil. korún. Už tým je daná záruka, že má finančné zdroje potrebné na výrobu liehu a na platenie spotrebných daní. Na základe tohto zákona sa predpokladá, že aj doterajší výrobcovia liehu budú musieť predložiť novú žiadosť o vydanie nového povolenia na základe tohto zákona. To je, myslím si, tiež veľmi dôležité opatrenie, ale nechcem teraz, aby sme tu viedli rozpravu, na to bude priestor vo výbore. Som presvedčený, že tento zákon je potrebný, je podporovaný aj Asociáciou výrobcov liehu a predovšetkým Asociáciou platiteľov spotrebnej dane z liehu. Takže nazdávam sa, že treba, aby sme si aj my, či už politici vo vláde alebo panie poslankyne a páni poslanci, osvojili tento návrh zákona. Ďakujem.
Mikloško, Jozef, poslanec NR SR (2013-12-16):
Vážená pani predsedníčka, vážení kolegovia. Lojzko, si kamarát, lebo keby si sa dostal k mikrofónu... (Prerušenie vystúpenia predsedajúcou.)
P. Goga, poslanec: (2009-04-21):
Dá sa súhlasiť s mnohými argumentmi aj mojich koaličných partnerov, s tými súhlasím. Tiež si myslím, že nie je to systémové riešenie, pretože vstupom takéhoto subjektu do volieb v podstate ide o voľby so všetkým, čo k tomu patrí. To znamená, že si môže robiť aj volebnú kampaň, do nejakej výšky, určiť, kto ho bude nominovať a tak ďalej. Toto sú veci, ktoré nie sú zatiaľ absolútne doriešené. A čo sa týka akéhosi šafárenia na obciach, tak si myslím, že občania takisto, ako aj poslanci, majú právo hlavného kontrolóra kontrolovať, či urobil správne to, čo urobil, či tá kontrola bola v súlade so zákonom, či prešla a prebehla v poriadku. Takže nevidím tuná dôvod na to, aby táto voľba hlavného kontrolóra bola  priamo z tohto pohľadu, čo som už naznačil. A, samozrejme, s tým súhlasím, čo tu kolegovia poslanci povedali. Zatiaľ ďakujem.
Matovič, Igor, poslanec NR SR (2014-09-09):
Ďakujem za reakcie. Každopádne ku kolegovi Martvoňovi. Spomínal prípad z mája 2011, kedy tri návrhy SMER-u boli vyradené. Inak povedané, predseda parlamentu ich ani nezaradil do programu v skutočnosti. A zároveň s týmito tromi návrhmi SMER-u nezaradil ani môj, ako mňa, ako opozičného poslanca. Čiže ja to mám v čerstvej pamäti. Alebo teda pamätám si to, akým spôsobom návrhy neboli, alebo boli presúvané zo schôdzí na schôdzu. Ale zvyčajne to bolo o tom jednoducho, čo zostalo, tak posledných 20 bodov sa presunulo na ďalšiu schôdzu. Zase potom posledných 15 a podobne. Áno, takto sa nám niekedy aj pol roka presúvali zákony. Ale nikdy som nezažil situáciu, že vybrané, iba čisto opozičné návrhy. Ešte raz hovorím, vtedy, v príklade, ktorý spomínaš, boli nezaradené tri návrhy SMER-u a jeden môj. A tri návrhy SMER-u preto, lebo na predošlej schôdzi o nich parlament hlasoval a neschválil ich, a vy ste ako silou-mocou chceli si robiť kampaň, tak ste dávali to isté. Jednoducho dramaticky iná situácia. Tak ako povedal aj poslanec Brocka, je tam návrh, ktorý ste vyradili, aby neboli dva mandáty, aby jeden človek nemohol s jedným zadkom sedieť na dvoch stoličkách. Alebo návrh, aby jeden človek mohol mať iba jeden plat z verejných funkcií. Je to verejný prísľub vášho predsedu, hoci predtým sme to my aj KDH opakovane predkladali. Vy tento sľub ste ľuďom dali, my sme ho chceli splniť a vy ho vyradíte. Akú to má logiku? A na druhej strane si tu robíte kampaň a pán minister pomaly sa tu nerozlial na kolomaž, jak on ide strašne dôchodcom pomáhať. Ale to, že im zoberiete 240 mil. tým, že im nedáte jedno percento DPH, a potom sa hráte na Ježiška, to ľuďom nepoviete. Čo najviac neznášam v politike, je hranie sa s neznalosťou ľudí. Vy ich vyslovene zneužívate a celý úspech staviate na neznalosti ľudí, ktorí vás volia.
Érsek, Árpád, minister dopravy a výstavby SR (2019-10-17):
Ďakujem za slovo. Vážený pán poslanec, súťaž na úsek D1 Lietavská Lúčka – Dubná Skala sa vyhlasovala v decembri roku 2011 za ministra Jána Figeľa. Zmluva s víťazným konzorciom bola podpísaná v roku 2014 za ministra Jána Počiatka, kedy Národnej diaľničnej spoločnosti viedol Milan Gajdoš. Víťaz súťaže vzišiel z víťazného tendra. Ani jeden zo spomínaných pánov dnes nepôsobí vo svojich funkciách. Za seba môžem povedať, že Národná diaľničná spoločnosť počas môjho pôsobenia postupovala výhradne podľa zmluvy o dielo a uplatňovala všetky sankcie a inštitúty nápravy, ktoré jej zmluva umožňovala. Národná diaľničná spoločnosť zároveň poskytovateľa, poskytovala zhotoviteľom nadštandardnú súčinnosť pri všetkých úlohách vyplývajúcich zo zmluvy. Nebol som to ja ani Národná diaľničná spoločnosť, ale samotný zhotoviteľ, ktorý nás informoval o tom, že nie je schopný dielo dokončiť bez platieb nad rámec zmluvy, bez akejkoľvek zákonnej podpory. Preto sme prijali jediné správne riešenie a vyriešili tento problém tak, aby sa znova začalo stavať čo najskôr, aby všetci subdodávatelia dostali zaplatené za svoju prácu, aby ľudia v tomto regióne neboli rukojemníci súdnych sporov. Ďakujem, skončil som. (Reakcia z pléna.) Skončil som. (Povedané s dôrazom, smiech v sále a reakcie z pléna.)
V. Veteška, podpredseda NR SR: (2005-11-08):
Ako prvý vystúpi pán poslanec Mikloško.
Doležal, Andrej, minister dopravy a výstavby SR (2021-03-18):
Ďakujem pekne za slovo, vážený pán predsedajúci. Vážené panie poslankyne, páni poslanci, účelom vládneho návrhu zákona o podpore v čase skrátenej práce a o zmene a doplnení niektorých zákonov je na základe skúseností z doterajšieho priebehu ekonomickej krízy v dôsledku pandémie spôsobenej šírením ochorenia COVID-19 a tiež na základe skúseností z tzv. Prvej pomoci, ktorá je poskytovaná formou projektu ako aktívne opatrenie na trhu práce, ukotviť v slovenskom právnom poriadku stály, stabilný a samostatným zákonom ustanovený nástroj pasívnej politiky trhu práce. Podstatou tohto nástroja má byť poskytovanie právne nárokovej podpory, ktorá bude účelovo určená na vyplácanie náhrady mzdy alebo náhrady platu zamestnanca v čase, keď zamestnávateľ nemôže prideľovať zamestnancom prácu v dohodnutom rozsahu a dochádza k tzv. skrátenej práci, ktorej rozsah, podmienky a mechanizmus poskytovania, výšku podpory a ďalšie rozhodujúce náležitosti poskytovania podpory ustanovuje návrh zákona. Z hľadiska hospodárskej praxe ide o situácie, keď zamestnávateľovi vznikajú nezanedbateľné mzdové náklady, ktoré však z dôvodu obmedzenia jeho prevádzkovej činnosti bez vlastného zavinenia nie sú pokryté ekonomickou činnosťou, resp. príjmami z nej. Zámerom návrhu zákona je okrem zabezpečenia krytia časti náhrady mzdy alebo náhrady platu zamestnanca v čase, keď zamestnávateľ z dôvodu vonkajších faktorov nemôže prideľovať zamestnancom prácu, aj udržanie pracovných miest a konkurencieschopnosti zamestnávateľov v čase hospodárskej krízy, recesie alebo krízovej situácie. Ďalším dôvodom predloženia návrhu zákona je aj postupné zavádzanie stálych nástrojov skrátenej práce vo všetkých krajinách Európskej únie, ktorý sa tak stáva kritériom konkurencieschopnosti krajiny, a aj tlak Európskej únie na zavádzanie trvalých nástrojov na udržanie zamestnanosti a kompenzáciu straty príjmov. Predkladaným návrhom zákona sa v súvislosti so zavedením režimu skrátenej práce do slovenského právneho poriadku navrhuje novelizovať v čl. II Zákonník práce, v čl. III zákon č. 461/2003 Z. z. o sociálnom poistení, v čl. IV zákon č. 462/2003 o náhrade príjmu pri dočasnej pracovnej neschopnosti zamestnanca, v čl. V zákon č. 595/2003 o dani z príjmov, v čl. VI zákon č. 5 o službách zamestnanosti, v čl. VII zákon č. 580 o zdravotnom poistení, v čl. VIII zákon č. 440 o športe a v čl. IX zákon č. 385 o kompenzačnom príspevku baníkom. Ďakujem pekne, skončil som.
L. Nagy, poslanec: (2008-04-02):
Zásadný problém, ktorý sa vynáral vo všetkých vašich pripomienkach, bolo iné chápanie toho istého textu, v tomto prípade zákona, ale aj medzinárodných dokumentov. Vy ste sa odvolávali na to, čo vám vyhovovalo, čo bolo bližšie k vášmu chápaniu statusu alebo postavenia menšinového jazyka. Samozrejme, ja som sa opieral o tie ustanovenia, ktoré zabezpečujú rovnoprávne postavenie národnostných menšín v Slovenskej republike, respektíve toto postavenie sa bude blížiť k právnemu stavu, v ktorom sa nachádza väčšina, v tomto prípade slovenská národnosť, respektíve školstvo s vyučovacím jazykom slovenským. Nič iného, pani kolegyňa Damborská, nechceme žiadne nadštandardné práva. Samozrejme, chceme len štandardné práva, také práva, ktoré majú všetci občania Slovenskej republiky... (Prerušenie vystúpenia časomierou.)
Kollár, Boris, predseda NR SR (2021-03-30):
S ďalšou faktickou poznámkou vystúpi pani poslankyňa Pleštinská, nech sa páči.
M. Číž, podpredseda NR SR: (2007-06-20):
Vážené kolegyne, kolegovia, otváram rozpravu. Chcem vás informovať, že do rozpravy som nedostal žiadnu písomnú prihlášku. Preto sa pýtam, kto sa chce do rozpravy prihlásiť ústne. Áno, ďakujem pekne. Do rozpravy sa hlásia pán poslanec Valocký, Slafkovský, Novotný, Sabolová, Mušková, Halecký, ale nikto ďalší. Uzatváram možnosť prihlásiť sa do rozpravy ústne. Odovzdávam zároveň slovo pánovi poslancovi Valockému. Nech sa páči.
P. Hrušovský, podpredseda NR SR: (2002-03-19):
(Prerušenie rokovania o 13.04 hodine.) (Pokračovanie rokovania o 13.41 hodine.)
Suja, Miroslav, poslanec NR SR (2022-02-22):
Ďakujem za slovo, pán predseda. Nestihol som všetko povedať, tak dopoviem ešte. Tieto všetky vyhrážky, vážení kolegovia, viete, kedy začali? Keď som poukázal, že Herák, člen OĽANO alebo člen klubu OĽANO, lebo máte len pár členov, je obvinený z pedofílie a že ho kryjete. A za beztrestnosť – podľa toho, čo sa tu rozpráva – sa vzdal mandátu a že zahladíte to jeho obvinenie. Hneď následne nato sa mi Matovič priamo tu v pléne vyhrážal, že mi zapchá ústa. Že už dokvákam, že už nebudem kvákať. Z toho pultíka (rečník ukázal smerom k rečníckemu pultu) mi to vykrikoval sem. Keď som poukázal na tú pedofíliu. A zrazu vidíme, že trošku vám to vadí tá pedofília. Vidíme na videu nejakého pána, ktorý sa volá Brčo, kde priamo povie svoje meno a obviní Pročka, že je, že trpí pedofíliou. Že spáva s mladými dievčatami, že je to pedofil. To je tá protikorupčná strana, o ktorej sa vy tu tak hrdo bijete do pľúc, toto, to je banda pedofilov, ktorých kryjete, pedofilov. A keď sa vám na to príde a keď vám povieme, čo ste zač, tak klesnete tak hlboko, že si vymyslíte také klamstvo, že tu niekto z opozičných poslancov ide prikladať pištoľ k hlave malého dieťaťa. Akonáhle niekto poukáže na tie vaše prechmaty, na to, čo stvárate, tak sa znížite k takejto veci, že zapojíte do toho ešte aj deti. Môžete sa hanbiť, pročkovci, akí ste!
S. Janiš, poslanec: (2003-05-21):
Dovolím si povedať, že prevoľba operátora, toto nie je nový pojem v tejto novele. Táto novela však obmedzuje túto prevoľbu a predpisuje ju len jednému operátorovi a doteraz mali všetci významní operátori túto povinnosť, teda aj mobilní, a po jej obmedzení tak vyše 3 milióny zákazníkov mobilných operátorov úplne príde o možnosť tejto voľby. Čo sa týka investícií, najmä zahraničných investícií, po uvoľnení miestnych vedení, tak nie som si istý, či uvoľnené vedenia prinesú investície do infraštruktúry, práve naopak, odstraňuje sa motivácia pre investovanie, ktoré je potrebné. Doteraz investovala v podstate len jedna firma, ten oranžový štvorec, čo má, ale to nie je prípad ani jedného operátora, ktorí sa uchádzajú o uvoľnené miestne vedenia. Myslím si, že ten, kto neinvestoval doteraz do miestnych vedení z operátorov, tak nebude po ich uvoľnení do nich investovať ani potom. Ja by som si, pani predsedajúca, dovolil dať hlasovať, keďže z rozpravy vyplynul jeden návrh, dať hlasovať o poslaneckom návrhu pána poslanca Malchárka. Z. Martináková, podpredsedníčka NR SR: Čiže, ideme hlasovať, pán poslanec.
Hraško, Igor, poslanec NR SR (2012-10-23):
Ďakujem pekne, pani predsedajúca. Ja som čakal, že sa viacej poslancov za vládnu stranu prihlási s faktickými poznámkami. Čakal som, čo budú perliť, tak zaperlil už len jeden. Čakal som ich teda viacej, kolega Blaha, neviem, sa neprihlásil, čakal som opäť nejaké ideologické myšlienky. Takže na jednej strane máme tu kolegu Mihála, ktorý tu argumentoval faktami, číslami, a na druhej strane máme ideologickú demagógiu alebo, by som povedal, priam už zaslepenosť. Ja viem, že niektorým poslancom SMER-u to ide proti srsti, ale, žiaľ, musia sa držať svojej politickej doktríny, pochlebovať len tomu svojmu, čo treba. Žiaľ, bude to mať negatívny vplyv na obyvateľov Slovenska, tak ako väčšina zákonov, ktoré pre nás SMER pripravil, a už niektoré sa teda aj schválili. No a mňa mrzí len to, že keď sa schváli takýto paškvil, tak médiá prídu s informáciou, že parlament schválil! Parlament schválil zvýšenie daní, parlament schválil zvýšenie odvodov, parlament schválil zvýšenie poplatkov. Ja by som poprosil tieto veci nehovoriť v tomto zmysle, ale normálne povedať tak, ako je to uvedené aj v hlasovaniach pri jednotlivých zákonoch, že poslanci SMER-u schválili zvýšenie daní, poslanci SMER-u schválili zvýšenie odvodov, poslanci SMER-u schválili zvýšenie poplatkov. No a toto bude ďalší z tých istotných zákonov, ktoré prinesú istotne pohodlie života našim obyvateľom na Slovensku. Takže, tak ako pán kolega Mihál argumentoval, že sa to dotkne skutočne aj tých menej príjmových rodín, ľudí, tak to veru bude, no ale ťažké to bude potom dávať dohromady, pretože tu z toho vznikajú naozaj neskutočné paškvily zákonov, ktoré budú mať dopad na celú slovenskú spoločnosť. Ďakujem.
P. Paška, predseda NR SR: (2007-06-21):
(Hlasovanie.) 131 prítomných, 129 za, 1 sa zdržal, 1 nehlasoval. Aj tento návrh sme odsúhlasili. Ďalej, pán spravodajca.
Danko, Andrej, predseda NR SR (2016-12-08):
Neboli žiadne pozmeňujúce návrhy, pán poslanec?
Mazurek, Milan, poslanec NR SR (2021-02-03):
Pán kolega Herák, ja nič proti vám nemám, ale ani vás nechcem považovať, ani urážať, že ste hlúpy alebo niečo také. Ale po tom všetkom zase tu povedať, že som hádzal nejaké kamene. Načo to robíte? Veď zo seba robíte hlupáka pred všetkými. Však tu choďte za pánom Benčíkom, aj on vám to vysvetlí. Držme sa určitej miery príčetnosti. Načo zo seba robíte hlupáka pred celým plénom? Ja viem, bolo to emotívne, čo ste tu predvádzali, chceli ste niečo povedať. Ale veď nemusíme klamať. Načo je to dobré? Druhá vec. Celý váš príspevok bol postavený na určitej osobnej predpojatosti. Nemáte nás radi, nemáte mňa radi, hovoríte, že som taký alebo onaký, prisudzujete mi rôzne zlé vlastnosti a vkladáte mi do úst rôzne slová a rôzne názory. V poriadku, ja rešpektujem. Ja taktiež nemám s vašou politickou stranou veľmi nejaké veľké názorové prieniky, ale viete, ako zákonodarca, ako poslanec Národnej rady vy nemáte hodnotiť návrh zákona alebo akýkoľvek legislatívny akt, ktorý tu máte na stole, podľa toho, kto ho predkladá a aké sú podľa vás úmysly, zdôrazňujem, podľa vás úmysly toho predkladateľa, ale pozrieť sa naňho a hodnotiť ho, či je dobrý alebo či je zlý. To znamená, aký je jeho obsah. K tomu obsahu ste veľa nepovedali, akurát ste tam prečítali tie paragrafy a hľadali ste opäť nejaké úmysly, ktoré nás mali motivovať, prečo alebo začo, alebo načo to chceme jednoducho z tohto Trestného zákona vyňať. Ale to vôbec nie je dôležité, čo vy predkla... predpokladáte, že je náš úmysel. Dôležité je to, či to, čo hovorím a čo je napísané aj v dôvodovej správe toho zákona, sú fakty, či takýto model existuje a funguje v Spojených štátoch amerických. A to je fakt. To tam existuje. Či je toto legitímna politická diskusia bez ohľadu na to, aké náležitosti alebo aké názory prisudzujete predkladateľovi. A to je tiež fakt a to vám povedal aj váš kolega Stančík, že aj on sa prikláňa na túto verziu slobody slova. A ak je toto legitímny politický názor, ak toto je legitímny program slobody slova, potom je čas podľa mňa, pán Herák, emócie dať bokom a baviť sa o zákone.
Bugár, Béla, podpredseda NR SR (2018-06-14):
Na vystúpenie pána poslanca s faktickými poznámkami dvaja. Pán poslanec Hrnko.
Paška, Pavol, predseda NR SR (2013-10-29):
(Hlasovanie.) 124 prítomných, 84 za, 1 proti, 39 sa zdržalo. Tieto body sme schválili.
Hrnčiar, Andrej, podpredseda NR SR (2019-05-16):
Pýtam sa, či sa chce prihlásiť niekto do rozpravy ústne. Nie je to tak. Vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom programu je prvé čítanie o návrhu poslancov Mariana Kotlebu, Jána Kecskésa, Rastislava Schlosára a Stanislava Dobrého na vydanie..., Drobného na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. Návrh zákona je pod tlačou 1460. Návrh na jeho pridelenie na prerokovanie výborom je v rozhodnutí č. 1548. Dávam slovo poslancovi Jánovi Kecskésovi, aby návrh zákona uviedol. [Rokovanie o návrhu poslancov Národnej rady Slovenskej republiky Mariana Kotlebu, Jána Kecskésa, Rastislava Schlosára a Stanislava Drobného na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 1460.]
Bašistová, Alena, poslankyňa NR SR (2019-09-10):
Pán predsedajúci, dajte, prosím, o návrhu zákona ako o celku s odporúčaním gestorského výboru schváliť.
Laššáková, Ľubica, ministerka kultúry SR (2019-09-10):
Ďakujem pekne. Vážený pán predsedajúci, vážené pani poslankyne, páni poslanci, návrh zákona o finančnej podpore činnosti cirkví a náboženských spoločností predkladám na základe programového vyhlásenia vlády Slovenskej republiky, kde vláda deklarovala záujem legislatívne upraviť financovanie cirkví a náboženských spoločností. Predkladaný návrh zákona je výsledkom spolupráce medzi ministerstvom a poverenými zástupcami cirkví. Vychádza zo záverov expertnej komisie na riešenie problematiky financovania cirkví a náboženských spoločností, že optimálnym riešením je ponechanie systému priamej podpory cirkví zo štátneho rozpočtu, ale v aktualizovanej podobe založenej na zásadách spravodlivosti, transparentnosti, solidarity, nezávislosti cirkvi a rešpektovania ekonomických možností štátu. Navrhované riešenie počíta so zachovaním súčasnej kontinuity tak, že každá cirkev dostane výšku príspevku na úrovni roku 2019 a tento sa každoročne zvýši o sumu zohľadňujúcu rast inflácie a mieru valorizácie platov zamestnancov pri výkone práce vo verejnom záujme. Toto navýšenie sa jednotlivým cirkvám rozdelí podľa jediného faktora a tým je počet veriacich. Cirkvi môžu použiť príspevok štátu na financovanie výdavkov súvisiacich s bohoslužobnou, výchovnou, sociálnou a kultúrnou činnosťou cirkví vrátane mzdových a prevádzkových nákladov. Tento zákon nahradí zákon č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov a nariadenie vlády Slovenskej republiky o úprave osobných pôžitkov poskytovaných duchovným cirkví a náboženských spoločností. Prijatie návrhu zákona zabezpečí kontinuitu úrovne vzťahov štátu s cirkvami a jasné a transparentné pravidlá podpory ich činnosti so zachovaním vzájomnej solidarity s menšími cirkvami. Navrhuje sa, aby návrh zákona nadobudol účinnosť 1. januára 2020. Návrh zákona schválila vláda Slovenskej republiky 21. augusta 2019. Ďakujem.
Zmajkovičová, Renáta, poslankyňa NR SR (2011-09-13):
Ďakujem za slovo. Vážený pán minister, vy ste zrejme nedostatočne počúvali vystúpenia pán podpredsedu parlamentu Roberta Fica, pretože on poukázal na neschopnosť Ivety Radičovej zastávať pozíciu predsedníčky vlády bez akýchkoľvek urážok a invektív. Post premiéra má v exekutíve najväčšiu váhu, preto človeka, ktorý túto dôveru dostane, sprevádzajú veľké ambície, očakávania. V prípade Ivety Radičovej sme však počas celého roka sledovali jej veľké ambície, jej veľkú ctižiadostivosť, ale však veľmi chabú a chabú schopnosť. To, čo na Slovensku ľudí v jej vládnutí vyrušuje, je jej detinské vydieranie koaličných partnerov aj vlastnej SDKÚ. Trucujú deti, ale nie premiéri.
P. Paška, predseda NR SR: (2007-06-26):
Nech sa páči, pán poslanec Kubovič.
Pročko, Jozef, poslanec NR SR (2020-09-24):
V každom príspevku pán Mazurek loví vo svojich vodách. Všetci vieme, aké tie vody sú, všetci vieme, na koho smeruje svojimi príspevkami. Ja absolútne súhlasím. Ja chovám psov tridsať rokov a týrať nielen psov, teda všetky zvieratá je neľudské. Ale týrať psov, pretože pes je naozaj priateľ človeka, či ho už teda zabiť a zjesť alebo ho zakvačiť za guľu a ťahať. Ale, pán Mazurek, skúste aj vy nerobiť túto duálnosť v týchto vašich príspevkoch a skúste niekedy vystúpiť aj s tým napríklad, ja vám poviem dva príklady. Prvý bol, bola množiteľka psov, žena, ktorá mala v, predstavte si, meter krát päťdesiat dve fenky a tam v týchto bedničkách chovala asi dvadsať, dvadsať týchto bedničiek mala a chovala takto psy. Druhý bol muž, ktorý pripravoval psy na zápasy a keď mu pes nebol dobrý, tak ho jednoducho ubil palicou. Boli to bieli ľudia. A chcem vám povedať, že o obidvoch viem. A viete, čo mali obidvaja na profile? Taký zelený krúžok s takým krížom zeleným. Ale vy nikdy takýchto vašich priaznivcov nebudete tu pranierovať. A teraz začnite s mojím čvirikom, ako behá vonku a potom vzadu mi poviete, ako ma máte rád a ako ste sledovali moje relácie. Tak začnite.